b"\n_START_ARTICLE_\nZgodbe iz Narnije\n_START_SECTION_\n1. \xc4\x8carovnikov ne\xc4\x8dak\n_START_PARAGRAPH_\nKnjiga \xc4\x8carovnikov ne\xc4\x8dak govori o nastanku pravlji\xc4\x8dne de\xc5\xbeele Narnije. V njej izvemo, kako sta nastali uli\xc4\x8dna svetilka in omara, zakaj nekatere \xc5\xbeivali govorijo in zakaj mora na vladarskem prestolu sedeti \xc4\x8dlovek. Zgodba se za\xc4\x8dne v Londonu na za\xc4\x8detku 20. stoletja, kjer se sre\xc4\x8data dva otroka, Digory Kirke in Poli Plummer, ki pri svojem raziskovanju nekega dne vstopita skozi napa\xc4\x8dna vrata, ki ju pripeljejo v kabinet Digoryjevega strica Andreja, ki se je na skrivnem dolga leta posve\xc4\x8dal magiji. Poli prepri\xc4\x8da, da vzame enega njegovih \xc4\x8darobnih prstanov, ki jo v hipu ponesejo v drug svet, Digory pa je prisiljen prisko\xc4\x8diti na pomo\xc4\x8d prijateljici, zato se odpravi za njo. \xc4\x8carobni prstani ju prinesejo v gozd med svetovi, od koder cela vrsta ribnikov vodi v nove de\xc5\xbeele. Digory prepri\xc4\x8da Poli v odkrivanje novih de\xc5\xbeel in tako po skoku v enega izmed ribnikov pristaneta v de\xc5\xbeeli \xc4\x8carn, kjer po nesre\xc4\x8di prebudita mogo\xc4\x8dno in zlobno \xc4\x8darovnico Jadis. Ko ji posku\xc5\xa1ata ube\xc5\xbeati, jo po nesre\xc4\x8di potegneta za sabo, najprej v gozd med svetovi, nato pa \xc5\xa1e v sam London. V \xc5\xbeelji, da bi prepre\xc4\x8dila \xc4\x8darovni\xc4\x8dine uni\xc4\x8devalne pohode po Angliji, jo Digory in Poli \xc5\xbeelita odpeljati nazaj v \xc4\x8carn, toda skupaj s stricem Andrejem, ko\xc4\x8dija\xc5\xbeem Frankom in njegovim konjem Jagodnikom, ki kasneje postane krilati konj Krilatec, pristanejo v Narniji na dan njenega stvarjenja. Pri\xc4\x8da so stvarjenju novega sveta, ki brsti in se rojeva pred njihovimi o\xc4\x8dmi. Spremljajo leva Aslana, stvarnika te de\xc5\xbeele, ki s svojo pesmijo privablja iz zemlje \xc5\xbeivali in rastline. Izmed \xc5\xbeivali izbere nekaj parov (vedno samca in samico) ter jih spremeni v govore\xc4\x8de in razumne \xc5\xbeivali. Digoryja, ki je kriv za prihod zla (Jadis) v Narnijo, Aslan po\xc5\xa1lje po jabolko \xc5\xbeivljenja, ki bo vrsto let varovalo Narnijo pred \xc4\x8darovnico. Digory skupaj s Poli in Krilatcem uspe\xc5\xa1no opravi nalogo ter se upre tudi sku\xc5\xa1njavam, ki mu jih na cilju zastavi \xc4\x8darovnica. Po levovih navodilih zasadi jabolko, Aslan pa iz Londona pokli\xc4\x8de ko\xc4\x8dija\xc5\xbeevo \xc5\xbeeno Neli ter ju postavi za prvi vladarski par v Narniji - kralja Franka in kraljico Heleno. Digory za popotnico dobi zdravilno jabolko za svojo mater, ki doma \xc4\x8daka na smrtni postelji in ob zau\xc5\xbeitju jabolka zares ozdravi. Iz pe\xc4\x8dk, ki jih posadi na vrtu, zraste krasna jablana iz katere Digory \xc4\x8dez leta, kot odrasel mo\xc5\xbe, da stesati omaro ter jo postaviti v svojem dvorcu na pode\xc5\xbeelju. Skozi to omaro iz lesa \xc4\x8dude\xc5\xbenega drevesa \xc4\x8dez mnogo let v Narnijo vstopi Lucija v drugem delu Zgodb iz Narnije: Lev, \xc4\x8darovnica in omara\n_START_SECTION_\n2. Lev, \xc4\x8darovnica in omara\n_START_PARAGRAPH_\nOtroci Peter, Suzana, Lucija in Edmund se iz Londona zaradi nem\xc5\xa1kih bombnih napadov preselijo na de\xc5\xbeelo k profesorju Kirkeju (Digoryu iz knjige \xc4\x8carovnikov ne\xc4\x8dak) in po naklju\xc4\x8dju skozi omaro, ki je bila stesana iz narnijskega drevesa pridejo v Narnijo. Tam jih Edmund izda Ledeni \xc4\x8darovnici Jadis, ki vlada Narniji in je ta zaradi nje zasne\xc5\xbeena \xc5\xbee 100 let. Ta ga je povsem omre\xc5\xbeila in ga ujela v svojem gradu. Njegovi sestri in brat ga re\xc5\xa1ijo, nato pa skupaj odpotujejo v Aslanov tabor pri Kamniti mizi. Aslan re\xc5\xa1i Edmunda iz \xc4\x8darovni\xc4\x8dinih krempljev in \xc4\x8darovnica pride v tabor, saj zahteva, da ji izro\xc4\x8dijo Edmunda(temeljni zakon Narnije pravi, da vsak izdajalec pripada njej), vendar se Aslan sam \xc5\xbertvuje. Peter vodi \xc4\x8dete v boj proti \xc4\x8darovnici in nenadoma se tam prika\xc5\xbee Aslan z vojsko, ki jo je re\xc5\xa1il iz \xc4\x8darovni\xc4\x8dinega gradu. Premagajo \xc4\x8darovnico in ponovno osvobodijo Narnijo in \xc5\xa1tirje otroci ji zavladajo. Ti neko\xc4\x8d po naklju\xc4\x8dju spet pridejo v hi\xc5\xa1o profesorja Kirkeja in ugotovijo, da ni minil niti trenutek, odkar so od\xc5\xa1li.\n_START_SECTION_\n3. Konj in njegov de\xc4\x8dek\n_START_PARAGRAPH_\nKnjiga govori o kalormenskem fanti\xc4\x8du \xc5\xa0asti in govore\xc4\x8dem konju Briju, ki se skupaj odpravita na dolgo popotovanje na sever, da bi u\xc5\xa1la svojima krutima gospodarjema. Na poti sre\xc4\x8data kalormensko princeso Aravis in njeno, prav tako govore\xc4\x8do kobilo Hvino, ki sta prav tako zbe\xc5\xbeali, saj bi se sicer Aravis mogla poro\xc4\x8diti z drugim princem, ki ji ni ugajal. Pot jih pripelje v mesto, v katerem sta trenutno tudi kraljica Suzana in kralj Edmund. \xc5\xa0asto zamenjajo za princa Korina, varovanca Suzane. Pri tem izve, da se je Princ Rabada\xc5\xa1 zaljubil v Suzano in da bo napadel Prade\xc5\xbeelo, \xc4\x8de se ne poro\xc4\x8di z njim. Nato pobegne in se znova sre\xc4\x8da z Aravis. Po dolgi poti \xc4\x8dez pu\xc5\xa1\xc4\x8davo kon\xc4\x8dno pridejo v Prade\xc5\xbeelo, de\xc5\xbeelo, ki se nahaja pred Narnijo in \xc5\xa0asta sporo\xc4\x8di prade\xc5\xbeelanskemu kralju, da jim preti nevarnost. Narnija po\xc5\xa1lje pomo\xc4\x8d kralju Lunu in ti premagajo Kalormence. Lun ugotovi, da je \xc5\xa0asta njegov izgubljeni sin Kor in da je dvoj\xc4\x8dek Korina. Princ Kor pozneje tudi zavlada Prade\xc5\xbeeli ter se poro\xc4\x8di z Aravis, Bri in Hvina pa nadaljujeta pot v Narnijo.\n_START_SECTION_\n4. Princ Kaspijan\n_START_PARAGRAPH_\nMinilo je eno leto. Petra, Suzano, Lucijo in Edmunda neznana mo\xc4\x8d spet povle\xc4\x8de v Narnijo, v ru\xc5\xa1evine njihovega gradu Cair Paravela. Tam ugotovijo, da je v Narniji medtem minilo \xc5\xbee ve\xc4\x8d kot tiso\xc4\x8d let. Sre\xc4\x8dajo \xc5\xa1krata, odposlanca princa Kaspijana, ki namerava s pomo\xc4\x8djo zvestih, \xc2\xbbStarih\xc2\xab\xc2\xa0Narnijcev spet osvojiti Narnijo in s prestola vre\xc4\x8di svojega strica Miraza. Na koncu jim to uspe ter Kaspijan zavlada Narniji. Nekdanji kralji in kraljice se na dan kronanja odlo\xc4\x8dijo oditi. Aslan na konce tudi pojasni Petru in Suzani, da se ne bosta ve\xc4\x8d vrnila v Narnijo, pa\xc4\x8d pa se bosta samo Edmund in Lucija. _NEWLINE_Po knjigi je bil posnet tudi film. Del filma so snemali v Sloveniji v Bovcu ob reki So\xc4\x8di kjer so zgradili lesen most \xc4\x8dez reko.V filmu igrajo: Georgie Henley (Lucija), Skandar Keynes (Edmund), Anna Popplewell (Suzana), William Moseley (Peter), Ben Barnes (Kaspijan), film je re\xc5\xbeisiral Andrew Adamson.''\n_START_SECTION_\n5. Potovanje potepu\xc5\xa1ke zarje\n_START_PARAGRAPH_\nLucija in Edmund se s svojim o\xc5\xa1abnim bratrancem Evstahijem vrneta v Narnijo, na krov ladje Potepu\xc5\xa1ka zarja, ki ji poveljuje Kaspijan, odpravlja pa se na potovanje do Narnijskih Samotnih otokov in nato do Konca sveta, da bi poiskali sedem lordov, ki jih je na morje poslal Miraz. Pristanejo na Samotnih otokih, kjer pa sploh ne priznavajo Narnijske oblasti ter po mnogih dogodiv\xc5\xa1\xc4\x8dinah sre\xc4\x8dajo Lorda Berna, enega izmed lordov, ter ga razglasijo za vojvodo Samotnih otokov. Plujejo naprej in naposled pridejo do otoka, kjer trije lordi spijo za veliko kamnito mizo, polno jeda\xc4\x8de. Sre\xc4\x8dajo Ramanduja in ta jim pove, da lahko lorde zbudijo le tako, da odplujejo na konec sveta in tam enega pustijo. Tako odplujejo naprej in na koncu sveta se izkrcajo Lucija, Edmund, Evstahij in mi\xc5\xa1ak Repicvil. Sre\xc4\x8dajo Aslana in ta sprejme Cvili\xc4\x8dila, Lucijo, Edmunda in Evstahija pa po\xc5\xa1lje domov._NEWLINE_Po knjigi bo leta 2010 posnet tudi film.\n_START_SECTION_\n6. Srebrni stol\n_START_PARAGRAPH_\nV Narniji se je v mnogih letih zgodilo marsikaj. Kaspijan se je poro\xc4\x8dil z Ramandujevo h\xc4\x8derko, ter dobil sina Rilijana. Toda mlado kraljico ubije zelena ka\xc4\x8da, nedolgo zatem pa skrivnostno izgine tudi Rilijan. Po dolgih letih, ko postane Kaspijan \xc5\xbee starec, Evstahij in njegova so\xc5\xa1olka Julija prideta v Narnijo. Sli\xc5\xa1ita zgodbo o Rilijanu in se odpravita na dolgo pot, da bi ga re\xc5\xa1ila. Pridru\xc5\xbei se jima tudi Mlako\xc4\x8dmer, mo\xc4\x8dvirni krak (bitje precej dolgih udov) in odide z njima. Skupaj prehodijo precej nevarno pot, toda nazadnje jim uspe re\xc5\xa1iti princa Rilijana, ki ga je ugrabila Zelena \xc4\x8darovnica, ta, ki je ubila njegovo mamo in se lahko spremeni v ka\xc4\x8do. Nazadnje Rilijan kon\xc4\x8dno sre\xc4\x8da Kaspijana, toda ta takoj po njunem sre\xc4\x8danju umre. Evstahij in Julija se vrneta nazaj v svoj svet."